**Felhívás**

Zsámbok Község Önkormányzatának Képviselő-testülete a tulajdonát képező per, igény és tehermentes

**Zsámbok, Turai út 63. 1137/16 hrsz-ú** 640 m2 területű belterületi beépítetlen

**építési telket értékesítésre meghirdeti**.

Az ingatlanon az ÉMÁSZ Hálózati Kft. 1 m2 nagyságú területre vezetékjoggal rendelkezik. Az ingatlan a helyi építési szabályzat alapján LF2 övezeti besorolásban van.

A fenti adatok tájékoztató jellegűek, ezeknek az építési engedélyben történő érvényesíthetőségéért a Kiíró nem vállal felelősséget. Új épület elhelyezésének tervezésekor a mindenkori építési jogszabályok az irányadók.

Az ingatlan forgalmi értéke, minimális eladási ára: **bruttó 5.000.000 Ft**.

Az ingatlan vételárát a szerződés megkötésekor egy összegben átutalással kell az eladónak megfizetni.

A pályázat kiírója fenntartja azon jogát, hogy a pályázatot indokolás nélkül eredménytelennek nyilvánítsa.

Az Önkormányzat a nyertes ajánlatban szereplő ajánlattevővel köt ingatlan adásvételi szerződést. Az ingatlan adásvételi szerződésben csak és kizárólag azon személy jelölhető meg szerződő félnek, aki a pályázatban, mint ajánlattevő megjelölésre került.

Az ajánlattevőnek az ajánlatot tartalmazó formanyomtatványt, zárt borítékban, legkésőbb

**2025. június 12. 07:30 óráig**

van lehetősége benyújtani Zsámbok Község Önkormányzatához ( Zsámbok, Bajza L. tér 10.) személyesen, vagy meghatalmazott útján. Érdeklődni lehet Holló Ilona polgármesternél (Tel: 06-28-462-107).

A pályázaton résztvevőket levélben, vagy telefonon értesítjük a pályázat eredményéről.

Az ajánlattevő a benyújtott ajánlatához a benyújtástól számított **60 napig** kötve van (ajánlati kötöttség).

A pályázat érvényességének feltétele az ajánlati lap (1. melléklet) és a nyilatkozat köztartozás mentességről (2. mell.) mellékletek kitöltése és benyújtása.

Zsámbok, 2025. május 29.

Zsámbok Község Önkormányzata